ડભોઇ તાલુકાના ફરતીકૂઇ નજીક આવેલ દર્શન હોટલમાં બનેલ ગોઝારી ઘટનામા નાયબ કલેકટર અને અધિકારીઓ દ્વારા હોટલ માલીક વિરૃધ્ધ કડક પગલાં લઇ દર્શન હોટલને સીલ મારવાની કાર્યવાહી ધરવામાં આવી છે. તા. ૧૫-૬-૧૯ના રોજ તાલુકાના ફરતીકૂઇ ગામ નજીક સ્ટે હાઇવે ૧૧ ડભોઇ – વડોદરા રોડ ઉપર આવેલ દર્શન હોટલના માલીક દ્વારા હોટલના શૌચાલયનો ખાળકુવાની સફાઇ માટેની કામગીરી ચાલુ કરાવેલ જેમાં રાત્રીના ૧૧.૩૦ વાગ્યાના સુમારે ખાળકૂવો સાફ કરવા ઉતરેલ ઇસમનું ખાળકૂવાના ગેસમાં ગુંગડામણથી મોત નિપજ્યું હતું જેને બચાવા ઉથરેલા અન્ય ૬ ઇસમો પણ ખાળકૂવાના ભોગ બન્યા હતા.